मिरु सरकार आरो आसाम सरकारा बर' हारिनि हेफाजाब मोनाब्ला फैगौ  2019  नि बिसायखथिआव देरहासारनायनि सिमां नुनाया फेलें जागोन होन्ना बर' फरायसा आफादआ दानि खुंथायाव थानाय बिजेपि दैदेन्नाय सरकारखौ हुमखि होयो ।" फैगौ बिसायखथिनि सिगां आलादा राज्यो बड'लेन्डखौ सोरजिनानै होआब्ला बिसायखथिआव जेन्नो थाखाय सांग्रा जानानै थाखानाया मोजा,आलादा राज्यो बड'लेन्ड दाबिनि जेंनाखौ सुस्रांनो थाखाय राजखान्थिआरि थाखोआव सावरायनायखौ जों लुबैदों " होन्ना मिरु बर' फरायसा आफादनि आफादगिरि प्रमद बर' बिथांआ क'कराझार जिल्लानि सिङाव थानाय गसाइगांवनिफ्राय बुङो ।गासाइगांवनि हान्जा सुरनाय हाबाफारिआव रोजा रोजा राज्यो राजाफोरनि बाहागो लानायखौ नुनो मोन्नाय जादों ।